(NPK-NTB): Birger Hungerholdt satsar alt på å få til eit vellykka Tour of Norway i sommar, slik at Thor Hushovd og Edvald Boasson Hagen kan køyre rittet neste år.1. juni startar etapperittet på det sentrale austlandsområdet, som er det største internasjonale sykkelrittet over fleire dagar her i landet sidan Rikstotorittet midt på 1980-talet.156 ryttarar fordelt på 26 lag stiller til start i eit ritt som går frå Tønsberg til Larvik, vidare til Drammen, over fjorden til Østfold med Sarpsborg og Halden som start- og målby, deretter vert turen lagt til Jessheim, vidare til Hamar og med endeleg målgang på Lillestrøm 5. juni.På dei fem hektiske etappane skal ryttarane gjennom 891 kilometer i eit tett busett område.